**VÝZVA NA PREDLOŽENIE PONUKY**

vypracovaná v súlade s § 9 ods. 9 zákona č. 25/2006 Z. z. o verejnom obstarávaní a o zmene a doplnení niektorých zákonov (ďalej len „zákon o verejnom obstarávaní“) na zabezpečenie uskutočnenia nasledovných prác: **„Vybudovanie adaptačných opatrení“**

# Identifikácia verejného obstarávateľa

Názov organizácie: Základná škola s vyučovacím jazykom maďarským – Alapiskola

 Hlavná 115, Topoľníky – Nyárasd

Sídlo organizácie: Hlavná 115, 930 11 Topoľníky

IČO: 36081051

V zastúpení štatutárneho zástupcu : Mgr. Zuzana Takácsová, riaditeľka školy

Telefón: 031/5582216

Elektronická pošta: zstopolniky.riaditel@gmail.com

Internetová adresa : www.zstopolniky.sk

**Kontakty určené verejným obstarávateľom pre styk so záujemcami a uchádzačmi:**

Adresa:

Kontaktná osoba:

Telefón:

email:

web:

# Predmet zákazky

|  |  |  |  |  |
| --- | --- | --- | --- | --- |
| **P. č.** | **kód CPV** | **Názov predmetu zákazky** | **druh****zákazky** | **dodávky** |
| 1 | 45232454-9 Stavebné práce na bazénoch na dažďovú vodu773 15000-1 Záhradnícke služby | Opatrenia na podporu výparu, proti suchu a využití dažďovej vody na ZŠ v Topoľníkoch  | realizácia stavieb | Stavebné práce a záhradnícke služby v mieste určenia |

* 1. Podrobné vymedzenie predmetu zákazky tvorí opis predmetu zákazky nachádzajúci sa v prílohe tejto výzvy.
	2. Technické a kvalitatívne požiadavky:
		1. Uchádzač vykoná stavebné práce, ktoré musia zodpovedať Slovenským technickým normám alebo normám EÚ, v súlade s opisom predmetu zákazky.

#

# Predpokladaná hodnota zákazky

* 1. **23 532,16 € bez DPH** (Hodnota zákazky určená v zmysle rozpočtu projektovej dokumentácie).

# Celkový rozsah a Komplexnosť dodávky

* 1. Uchádzač predloží ponuku na celý predmet zákazky.
	2. Vybudovanie objektov adaptačných opatrení.

# Zmluva/OBJEDNÁVKA

* 1. Výsledkom verejného obstarávania bude Zmluva o dielo.
	2. Trvanie Zmluvy o dielo: 6 mesiacov od podpísania oboma zmluvnými stranami a od účinnosti Zmluvy o dielo.
	3. Splatnosť faktúr je 14 dní.
1. **Hlavné podmienky financovania a platobné dojednania:**

6.1. Predmet zákazky bude financovaný z Finančného mechanizmu Európskeho hospodárskeho priestoru a štátneho rozpočtu SR v rámci programu Prispôsobenie sa zmene klímy - prevencia povodní a sucha.

# Miesto a termín dodania predmetu zákazky

7.1. Miesto dodania predmetu zákazky: školský areál Základnej školy v Topoľníkoch.

7.2. Plánovaná lehota dodania predmetu zákazky: do 6 mesiacov od účinnosti zmluvy.

# Oprávnený uchádzač

8.1. Oprávneným uchádzačom je fyzická osoba, právnická osoba alebo skupina takýchto osôb, ktorá má na takúto službu oprávnenie a predložila ponuku.

8.2 Skupina dodávateľov, ktorá sa zúčastní na verejnom obstarávaní, nemusí vytvoriť právne vzťahy do lehoty predloženia ponuky. Všetci členovia takejto skupiny dodávateľov musia udeliť splnomocnenie pre jedného z členov skupiny, ktorý bude oprávnený komunikovať v procese verejného obstarávania s verejným obstarávateľom, prijímať pokyny za všetkých členov skupiny a konať v mene všetkých ostatných členov skupiny, podpísanú všetkými členmi skupiny alebo osobami oprávnenými konať v danej veci za každého člena skupiny.

# Podmienky súťaže

9.1. Uchádzač môže predložiť iba jednu ponuku. Ponuka bude obsahovať dokumentáciu pre predmet zákazky uvedený v  **Opise predmetu zákazky** (pozri príloha).

 9.2. Uchádzač musí spĺňať podmienky účasti týkajúce sa osobného postavenia uvedené v § 26 ods. 1 písm. f) zákona. Ich splnenie uchádzač preukáže predložením dokladu o oprávnení dodávať tovar, uskutočňovať stavebné práce alebo poskytovať službu. Osobné postavenie preukazuje každý záujemca, ktorý predloží ponuku. Požadovaný/é doklad/y, dokumenty uchádzač predloží v listinnej alebo elektronickej podobe.

#  Podmienky ÚČASTI uchádzačov

 10.1. Doklad potvrdzujúci podnikanie v oblasti predmetu zákazky - uskutočňovanie stavieb a ich zmien, záhradnícke služby – **Kópiu dokladu o oprávnení poskytovať službu, resp. dodávať tovar** (výpis z obchodného registra, živnostenský list, kde predmet podnikania súvisí s predmetom obstarávania).Kópia dokladu nemusí byť úradne overená.

**11. Podmienky predkladania cenových ponúk**

11.1. Lehota na predkladanie cenových ponúk: 19.08.2015 do 15.00 hod.

11.2. Miesto na predkladanie ponúk a spôsob doručenia ponuky: poštou alebo kuriérom na adresu uvedenej v bode 1 tejto výzvy, v uzatvorenej obálke s označením „Verejné obstarávanie – vybudovanie adaptačných opatrení - neotvárať“. Na obálke musí byť uvedená adresa odosielateľa.

 11.3. Ponuky musia byť predložené v slovenskom jazyku a v mene EUR.

 **12. Obsah PONUKY**

 12.1. Plnenie jednotlivých kritérií (Príloha č. 1)

 12.2. Výkaz výmer a výkaz položiek (Príloha č. 2).

 12.3. Ak je predkladateľ platcom DPH, je potrebné vyčísliť cenu bez DPH a cenu s DPH; v prípade ak predkladateľ nie je platcom DPH, musí túto skutočnosť v ponuke uviesť.

 12.4. Návrh zmluvy (Príloha č. 3), ktorý je súčasťou tejto výzvy v jednom vyhotovení doplnený o chýbajúce údaje týkajúce sa uchádzača. Návrh zmluvy musí byť podpísaný osobou oprávnenou konať v mene uchádzača.

**13. Minimálna lehota, počas ktorej sú ponuky uchádzačov viazané**

 13.1. Do termínu 30 dní odo dňa predkladania ponúk.

 **14. Otváranie ponúk**

14.1. Otváranie ponúk sa uskutoční dňa 20.08.2015 o 14.00 hod. na adrese: Hlavná 115,

 930 11 Topoľníky.

 14.2. Otváranie ponúk je neverejné.

# 15. Kritérium vyhodnotenia cenových ponúk

 15.1. Najnižšia cena v € s DPH za dodanie kompletného predmetu zákazky.

**16. Do hodnotenia výberovou komisiou nebude zaradená cenová ponuka:**

 16.1.Odovzdaná po lehote určenej na odovzdanie.

16.2. Vypracovaná v rozpore s výzvou, ktorej obsah nezodpovedá podmienkam výzvy alebo neobsahuje všetky požadované náležitosti.

 **17. Dorozumievanie medzi obstarávateľom a uchádzačom**

17.1. Dorozumievanie a vysvetľovanie medzi uchádzačom a obstarávateľom sa bude uskutočňovať písomnou formou (fax, mail, pošta).

 **18. Vysvetľovanie súťažných podkladov.**

18.1. Požiadať o vysvetlenie súťažných podkladov môže ktorýkoľvek z uchádzačov formou uvedenou v bode 17.1. na adrese: Hlavná 115, 930 11 Topoľníky. Osoba zodpovedná za vysvetľovanie súťažných podkladov je Mgr. Zuzana Takácsová.

18.2. Za včas doručenú požiadavku uchádzača o vysvetlenie súťažných podkladov sa považuje požiadavka doručená obstarávateľovi najneskôr do 13.08.2015 do 13.00 hod. Požiadavka uchádzača o vysvetlenie môže byť doručená aj elektronickou formou (fax, mail).

18.3. Odpoveď (vysvetlenie) na každú požiadavku oznámi obstarávateľ do 2 pracovných dní odo dňa doručenia požiadavky všetkým uchádzačom, ktorí prevzali súťažné podklady.

18.4. Obhliadku školského areálu verejného obstarávateľa a projektovej dokumentácie je možné vykonať dňa 14.08.2015 v čase od 8.00 – 14.00 hod. po dohode s kontaktnou osobou na č. t. 031/5582216.

**19. POSKYTNUTIE SÚŤAŽNÝCH PODKLADOV**

 19.1. Súťažné podklady bude verejný obstarávateľ poskytovať záujemcom na základe

 písomnej žiadosti o ich poskytnutie doručenej:

 a) poštovou zásielkou na adresu : Hlavná 115, 930 11 Topoľníky

 b) elektronicky na e-mailovú adresu: zstopolniky.riaditel@gmail.com

 19.2. Lehota na prijímanie žiadosti o súťažné podklady je do 17.08.2015 do 10.00 hod.

**20. Uplynutie lehoty na predkladanie cenových ponúk**

 20.1**. 19.08. 2015 o 15.00 hod.**

 20.2. Neúplná ponuka nebude hodnotená.

**21. Ostatné podmienky**

21.1.Verejný obstarávateľ si vyhradzuje právo odmietnuť všetky predložené ponuky.

21.2. Uchádzač súhlasí s podmienkami stanovenými verejným obstarávateľom.

21.3. Uchádzač nemá nárok na náhradu nákladov spojených s vypracovaním cenovej ponuky to ani v prípade zrušenia predmetnej výzvy.

**22. Dátum zaslania výzvy na predkladanie ponúk: 04.08.2015**

**23. Dátum zverejnenia výzvy na webovom sídle verejného obstarávateľa: 04.08.2015**

**Príloha k bodu 2.1. - Opis predmetu zákazky**

Predmetom zákazky je vybudovanie nasledovných adaptačných opatrení:

Objekt č. 1 – Vybudovanie podzemného zásobníka na záchyt dažďovej vody zo strechy budovy školy. Veľkosť podzemného zásobníka 13 000 litrov s príslušenstvom – ponorné čerpadlo, integrovaný filter, bezpečnostný filter, príslušenstvo pre závlahu. Zachytená dažďová voda sa použije na závlahu zelených plôch v areáli školy.

Objekt č. 2 - Vybudovanie fontány s vodopádom o rozmere 1,5 x 1,5 m. Pohon čerpadla zabezpečený fotovoltaickým panelom.

Objekt č. 3 – Osadenie nadzemných nádrží s objemom do 300 l v počte 5 ks s bezpečnostnou klapkou a výtokovým ventilom na existujúce dažďové zvody zo strechy budovy za účelom záchytu dažďovej vody, ktorá sa využije na kvapkovú závlahu zelene.

Objekt č. 4 – Vybudovanie dvoch dažďových záhrad na záchyt dažďovej vody zo strechy budovy. Veľkosť dažďových záhrad 5,5 x 3,5 m a 9 x 3,5 m s vrstvami: 40 cm filtračná a zmiešavací substrát 10 cm vrstva mulču,geotextília 300g/m2. Výsadba krov a bylín s toleranciou na predmetné podmienky.

Objekt č. 5 - Vegetačné opatrenia:

1. Výsadba popínavých rastlín pozdĺž existujúceho plota v dĺžke 40 m za účelom vytvorenia vegetačnej steny.
2. Dodávka a výsadba 16 ks stromov s obvodom kmeňa 12 až 18 cm v areáli školy.
3. Za účelom dopestovania vlastného sadbového materiálu dodávka a osadenie skleníka.

V Topoľníkoch dňa 04.08.2015

Meno a podpis zodpovednej osoby: Mgr. Zuzana Takácsová, riaditeľka školy